stanford-oval/wikipedia huggingface dataset:
מאיר פיינשטיין
לאחר מותם

הרב הראשי הורה לקבור את השניים למחרת, בבית העלמין הישן בהר הזיתים בחלקת קברות "קדושי המאורעות" תרצ"ו-תרצ"ט. גופותיהם הובלו תחת משמר כבד של משוריינים. הלוויתם הייתה מצומצמת בשל העוצר אשר הטילו הבריטים בירושלים. כוחות צבא וכלי רכב צבאיים מילאו את כל העיר. נכחו רק משפחתם הקרובה, חברתו של פיינשטיין, רחל קרמר, ארבעה עיתונאים, והרב אריה לוין.
בעיני רבים נחשבו השניים לגיבורים. האצ"ל והלח"י הכריזו עליהם כעל בעלי "תהילת עולם". אף על פי שהביע בדרך כלל התנגדות נחרצת לדרכם של האצ"ל והלח"י, כתב עליהם נתן אלתרמן שיר אוהד שפורסם בטורו "הטור השביעי" (להלן חלק ממנו):
אל נסב את עינינו, לשווא נתכחש

להודה של אותה שעת-ליל.

שווא נידום. כי דוברת לשון האש

בה שרפו את עצמם השניים.

...

כי עד רגע, למעלה מכל קהלם,

ניצבו שני נידונים,

עם הרב ניצבו, יחד.

וזמרו בשלושה את אדון-עולם,

אחר צאת מהם אֵם מתייפחת.

...

בשעות שכאלה מפסיד את הקרב

האויב.

החורק שיניים.

לשעה שכזאת, הדולקת לא לשווא,

נועדו המתים השניים.
מנחם בגין, שהיה מפקד האצ"ל, הביא את סיפור השניים בנאום התגובה הדרמטי ל"נאום הצ'חצ'חים", שנשא בבחירות 1981:
בני עדות המזרח שלנו, היו לוחמים גיבורים, גם במחתרת, יש ביניהם עולי גרדום, אשר עד הרגע האחרון לחייהם שרו את שיר התקווה, והפליאו עולם ומלואו בגבורתם המופתית. והם הלכו לבתי סוהר, למחנות ריכוז, הם נלחמו ולא נשברו, הם זעקו בפני השופטים הבריטיים את המילים: אנחנו לא מכירים כלל בשלטונכם. עליכם להסתלק מכאן, מארץ ישראל! פיינשטיין היה ממוצא אירופאי, אשכנזי. משה ברזני היה ספרדי מעיראק.

בלילה לאחר שנידונו למוות, והיו צריכים בבוקר להוריד אותם מן התלייה, והרב היה איש זקן הוא אמר שיבוא להוריד אותם, ולא רצו לפגוע ברב, הם פתחו בלבותיהם רימון יד: לחצו! אשכנזים?! עיראקים?! יהודים! אחים! לוחמים!!
במותו ביקש בגין להיקבר ליד קברם של פיינשטין וברזני, וכך היה.
כאשר הוכרו פיינשטיין וברזני כחללי מערכות ישראל, הוחלפו המצבות שעל קבריהם בהר הזיתים, במצבות המקובלות בצה"ל. המצבות המקוריות הובאו לחצר בית הסוהר המרכזי בירושלים (כיום - מוזיאון אסירי המחתרות - ירושלים), ושם הן מוצגות.
הנצחה

על שמו של מאיר פיינשטיין נקראו רחובות בערי ישראל הבאות:תל אביב - יפו, באר שבע וירושלים.
בתאריך 22 בדצמבר 1982 דאר ישראל הנפיק גיליון מזכרת  של 20 בולי דאר שכותרתו "הרוגי מלכות בדור התקומה" . אחד מהבולים האלה הוקדש  להנצחת זכרו של פיינשטיין שדיוקנו מופיע עליו.  האמנית רות בקמן מלכא עיצבה את  הדיוקן והאמן אריה גלזר עיצב את הגיליון.
ראו גם

משה ברזני
לקריאה נוספת

גאולה כהן ואנשל שפילמן (עורכים), רימון בין הלבבות, הוצאת המדרשה הלאומית.
חיה ברנס (עורכת), עולי הגרדום, הוצאת המדרשה הלאומית ע"ש רנה מור, תש"ס.
יוסף נדבה, ספר עולי הגרדום, הוצאת הדר, תל אביב, 1974.
יצחק גוריון, הניצחון עלי גרדום, הוצאת מכון ז'בוטינסקי, 1963.
נתן אלתרמן, בליל ההתאבדות, עיתון דבר, 25 באפריל 1947 ומופיע ב: הטור השביעי - תש"ח (עוזי שביט, עורך), הוצאת הקיבוץ המאוחד, 2003, עמוד 306.
גאולה כהן, התפוז שבער: סיפורם של הרוגי המלכות משה ברזני ומאיר פיינשטיין. הוצאת בית מורשת אצ"ג, 2004.(הספר בקטלוג ULI)
יהודה גולן, עיתון מעריב, ג' באייר תשנ"ב (6 במאי 1992) רצו אישור להתאבד. דברים מפי עו"ד טוביה גולדמן, בנו של הרב יעקב גולדמן.
אמיר גולדשטיין, גבורה והדרה - עולי הגרדום והזיכרון הישראלי, יד יצחק בן-צבי ומכון ז'בוטינסקי, 2011.
אמיר גולדשטיין, עולי הגרדום: בין הזיכרון הממסדי לזיכרון העממי, עלי זית וחרב ט"ו, 2015, עמ' 115-150.
משה בן-שאול, מעלות לוחמים - עשרים ושלשה פרקי לוחמים, הוצאת הדר, 1967, עמודים 110-119
אביחי ברג, ודרך אין אחרת, סלע מאיר, תל אביב, 2021, עמודים 37-47.
הערות שוליים

↑  בירנית מלצר ונרי אראלי, ‏בגידה בפרספקטיבה היסטורית, מבט מל"מ 37, יוני 2004, עמ' 38
↑  התובע מגולל פרשת פיצוץ תחנת הרכבת, הארץ, 27 במרץ 1947, המשך
↑  פינשטין ואזולאי למיתה, הארץ, 4 באפריל 1947, המשך
↑  בן עמי באתר הלח"י
 עדות נדירה אליעזר בן עמי, סרטון  באתר יוטיוב (אורך: 13:24)
↑  פינשטין וברזני התאבדו בבית־הכלא, הארץ, 22 באפריל 1947, המשך
↑  דן לאור, אלתרמן עמ' 326-327
↑  יעקב צחור (עורך), בולי ישראל תש"ח -  תשס"ב,  קטלוג מס' 14, רשות הדאר - השירות הבולאי, כתר הוצאה לאור, 2008, עמ' 227
| --- | --- |
בקרת זהויות :  NLI: 987007301912205171  ISNI: 0000 0000 9239 5046  LCCN: n80030245  VIAF: 135410026   WorldCat (עם VIAF): 135410026 
משה הורוביץ (משמאל) ומאיר פיינשטיין (מימין) מובלים לחקירה ביום 29 במרץ 1947. על ידיהם ורגליהם שרשראות, הם לוו בשוטרים חמושים, מסביב הקיפום מספר משוריינים בריטיים.
ספרו של אב"א אחימאיר שהיה אצל פיינשטיין. את הספר נתן במתנה לידידו אזולאי, שנידון גם הוא למוות אך עונשו הומר במאסר עולם. בהקדשה רשם לו:"דני! בצל הגרדום הנני מקדיש לך את הספר הזה, למען תזכור שלא לחינם אני צועד לקראת המות, כי אם למעמד חרות העם". משמאל העמוד הראשון וצלב הקרס שהזכיר פיינשטיין במשפט.
תא הנידונים למוות בו התאבדו מאיר פיינשטיין ומשה ברזני
הודעת האבל של האצ"ל על מות פיינשטיין וברזני.
מצבותיהם המקוריות של פיינשטיין וברזני בחצר בית הסוהר המרכזי בירושלים
כך הולכים השותלים

| --- | --- |

 שיר
 יצא לאור:  שנות ה-30
 סוגה:  שירי ילדים, שירי חג
 שפה:  עברית
 כתיבה:  יצחק שנהר
 לחן:  ידידיה אדמון
"כך הולכים השותלים" הוא שיר ילדים ידוע לכבוד ראש השנה לאילנות. השיר נכתב על ידי יצחק שנהר והולחן על ידי ידידיה אדמון בשנות ה-30 של המאה ה-20.
אודות השיר

השיר פורסם בחוברת "שיר לכת", דפי זמרה ערוכים בידי הדסה שרמן, מורה למוזיקה בגימנסיה העברית "הרצליה" מאמצע שנות השלושים, וכן בספר "חג זיכרון בכורים" בעריכת הוועדה לאמנות, מתוך הסדרה "חומר לחגים ולמועדים", 1935.

החזן עמנואל רוזנברג מארצות הברית, הקליט ללחן השיר, גרסה באנגלית בשם "Tu B'Shvat" בשנת 1950.
ביצועים

בין מבצעי השיר ניתן למצוא את:
ביצועים > שנות ה-40

מקהלת ילדי מחנות באירופה
ביצועים > שנות ה-50

יפה ירקוני, מקהלת קול ציון לגולה, עמנואל רוזנברג
ביצועים > שנות ה-60

גאולה גיל, דליה עמיהוד, אסנת פז
ביצועים > שנות ה-70

אילנית, מקהלת הדסים
ביצועים > שנות ה-80 וה-90

ישראל גוריון ונירה עדי, חבורת חג לטף
ביצועים > שנות ה-2000

עוזי חיטמן, דורית ראובני, דודו זכאי, עוזי מאירי ודורית פן, רינת גבאי, אמיר דדון, לירון רביבו
הערות שוליים

↑  כך הולכים השותלים רן בלב ואת ביד, באתר הספרייה הלאומית
↑  Tu b'shvat טו בשבט, באתר הספרייה הלאומית
↑  Emanuel Rosenberg - Tu B'Shvat, יוטיוב, ‏17.12.2020
1 2 3  כך הולכים השותלים, באתר זמרשת
↑  40 שנים חלפו מאז הלך לעולמו המלחין הדגול, שתרם רבות לעיצובו של הזמר העברי • יואב חנני עם מיטב יצירותיו • בלעדי לדיגיטל של 103fm, באתר 103fm
נוקאאוט

ערך זה עוסק באיגרוף. אם התכוונתם למושג בגנטיקה, ראו .
ספירת 10 למתאגרף שהופל בנוקאאוט.
נוקאאוט (באנגלית: Knockout, בראשי תיבות: K.O. בעברית: מִגּוּר) הוא אחד הקריטריונים לניצחון במגוון תחרויות בענפי ספורט לחימה כמו אגרוף, קיקבוקס, אגרוף תאילנדי, אמנויות לחימה משולבות, טאקוונדו וקארטה. נוקאאוט הוא מצב שבו היריב אינו מסוגל לעמוד ביציבות על רגליו וניתן לו פרק זמן קבוע להתאושש. נוקאאוט מתרחש בדרך כלל לאחר מכת אגרוף או בעיטה מכרעת שאחריה היריב אינו יכול להמשיך בקרב עקב עייפות, איבוד שיווי משקל, דימום, או חוסר הכרה.
בקרבות אגרוף, כאשר אחד היריבים מופל, השופט עוצר את הקרב וסופר עד 10 ואם עד גמר הספירה היריב שנפל אינו קם כדי להמשיך בהתמודדות, השופט יפסוק על הפסדו וזה נחשב לניצחון בנוקאאוט טכני.
נוקאאוט טכני

נוקאאוט טכני (T.K.O) הוא  מצב בו השופט בקרב אגרוף קובע שאחד היריבים אינו יכול להמשיך בקרב, בדרך כלל בגלל פציעה או דימום שמסוכנים ללוחם. בענפים מסוימים נהוג שרופא פוסק האם הלוחמים מסוגלים להמשיך בקרב אחרי פציעה.
נוקאאוט טכני > בשל הפרש נקודות

בענף הטאקוונדו, הקרבות מוכרעים בניקוד, כאשר לכל סוג בעיטה ניקוד שונה. בעת הקרב, מופיע הניקוד של שני המתחרים על מסכים רבים סביב הזירה, כך שהם גלויים אל השופט, והניקוד עצמו מתעדכן באופן אוטומטי על ידי מערכת המיגון האלקטרוני. כאשר מתחרה מוביל על יריבו בסיבוב השני בהפרש של כ-12 נקודות, הקרב מסתיים בהכרעה מיידית, שהיא למעשה נוקאאוט טכני.
השימוש במונח מחוץ לספורט האגרוף

בעקבות משמעותו בספורט האגרוף, הושאל המונח אל השפה הכללית, ולמעשה בכל תחום הוא משמש לתיאור ניצחון מכריע וחד-משמעי שממנו הצד המנוצח מתקשה, או אף לא יכול, להתאושש.
בתחומי ספורט אחרים הושאל המונח לתיאור "שלבי נוקאאוט" - שלבים בטורניר או מפעל ספורט בהם המפסיד בהתמודדות בודדת מודח מיידית מהתחרות כולה.
ארטיום ואחיטוב

| --- | --- |

 לידה:  4 באפריל 1991 (בן 33) פרוקופייבסק, רוסיה 
 מדינה:  רוסיה 
 
ארטיום אולגוביץ' ואחיטוב (ברוסית: Артё́м Оле́гович Вахитов; נולד ב-4 באפריל 1991) הוא קיקבוקסר ולוחם MMA רוסי, אשר מתחרה במחלקת המשקל החצי כבד (light heavyweight) של אליפות הלחימה האולטימטיבית (UFC). לאחר שהחל אימוני מואי תאי בגיל אחת עשרה, ואחיטוב הגיע עם קריירה חובבנית מצליחה כאשר זכה בשלוש אליפויות עולם וכן לקח זהב ב-2013 במשחקי הקרב העולמיים (WCG). הוא הפך למקצוען ב-2009, וחתם עם Glory ב-2013, שם הוכתר פעמיים לאלוף Glory במשקל חצי כבד.
ב-2 בפברואר וחיטוב דורג במקום הראשון במשקל קל-כבד וקיקבוקס מס' 4 של פאונד-לפאונד בעולם על ידי Combat Press.
ראשית חייו

ארטיום ואחיטוב נולד בפרוקופייבסק ב-4 באפריל 1991, והחל אימוני אמנויות לחימה בסיסיות בהדרכת אביו בגיל חמש שנים לפני שהמשיך ללימודי קראטה בגיל שש, אותו תרגל במשך חמש שנים. הוא נאלץ לוותר על הקראטה בגיל אחת עשרה כאשר הוא ומשפחתו עברו לחלק אחר של העיר, אך עד מהרה מצא את חדר הכושר Kuzbass Muay Thai שבו הוא מאומן על ידי ויטלי מילר והוא שותף לאימונים של ארטיום לוין. ואחיטוב מחזיק בסיווג של מאסטר בספורט ב-muay Thai, והוא גם מוזיקאי בעל הכשרה קלאסית.
קריירה > קריירה חובבנית

ואחיטוב זכה לראשונה באליפות רוסיה במואי טאי של IFMA ב-2008 בגיל שבע עשרה. לאחר מכן, הוא ימשיך לזכות באליפות רוסיה ארבע פעמים נוספות (2009, 2010, 2011 ו-2013), באליפות אירופה ארבע פעמים (2009, 2010, 2011 ו-2012) ובאליפות העולם שלוש פעמים (2010, 2011 ו־2012).
הוא גם זכה במדליית כסף בקטגוריית 81 ק"ג במשחקי הקרב העולמיים 2010, שהתקיימו בבייג'ינג, סין בין 28 באוגוסט ל-4 בספטמבר 2010. לאחר שקיבל החלטה פה אחד ניצח על קים אולסן ונורבולאט סנגירוב ברבע הגמר ובחצי הגמר, בהתאמה, הוא הפסיד לסיימון מרקוס בהכרעה מפוצלת בגמר.
מתחרה בקטגוריית 91 ק"ג במשחקי הקרב העולמיים 2013 בסנקט פטרבורג, רוסיה, בין ה-18 ל-26 באוקטובר 2013, ואחיטוב הקדים את דז'יאניס הנצ'רונק ברבעים, TKO'd Thomas Alizier והדיחה את אמידיו בארון עם ברך בגמר כדי לקחת את מדליית הזהב.
בקריה החובבנית שלו במואי טאי סך הכל מאזן של 88 ניצחונות מול 4 הספדים.
קריירה > מקצועית

בצעדיו הראשונים שלו כמקצוען, ואחיטוב התחרה בטורניר Souboj Titánů בפלז'ן, צ'כיה ב-21 בנובמבר 2009, והגיע לגמר בו התמודד מול Jiri Zak. הקרב הוכרע בתיקו לאחר שלושה סיבובים ולכן הוא הלך לסיבוב הארכה כדי להכריע את המנצח, ולאחר מכן קיבל זאק את הכרעת השופטים.
ב-2 בדצמבר 2011, ואחיטוב זכה בתואר הראשון שלו כמקצוען, כשהוא ניצח את Vando Cabral באמצעות TKO עקב חתך שנגרם על ידי מרפק בסיבוב השלישי בקרב האלופים 6 במוסקבה, רוסיה והפך לאלוף משקל הסופר חצי כבד האירופי של WMC (82.55 ק"ג).
ואחיטוב חתם בגלורי זמן קצר לאחר מכן, כמתחרה בקטגוריית 95 ק"ג של ארגון הקיקבוקסינג משקל חצי כבד. הוא נתן הופעה מרשימה בקרב הראשון שלו, כבש נוק-דאון מוקדם על לואיס טבארס לפני שסיים אותו עם זריקת כבד קצת יותר מדקה לתוך הסיבוב הראשון ב-Glory 9: New York בניו יורק, ארצות הברית ב-22 ביוני 2013.
בקריירה המקצועית שלו בקיקבוקס ומואי טאי רשם 23 ניצחונות ו-6 הפסדים. אז החליט לעבור להתחרות ב-MMA
ואחיטוב ערך את הופעת הבכורה שלו באמנויות לחימה משולבות (MMA) ב-11 ביוני 2023, ב-Open FC 31 נגד אשרף בשנדי. הוא הפסיד בקרב בנוקאאוט טכני בסיבוב הראשון, כשהוא פרק את המרפק שלו 55 שניות לתוך ההתמודדות. לאחר מכן ניצח (עד סוף 2024) את כל שלושת הקרבות הבאים שלו.
אליפויות ופרסים > קיקבוקסינג

GLORY
2016 אליפות Glory משקל חצי כבד (-95 ק"ג) (חמש הגנות על התואר)
אליפות Glory משקל חצי כבד לשנת 2021 (-95 ק"ג).
קרב האלופים
2014 BOC (-95.5 ק"ג) אלוף
גביע טטנפט
גביע Tatneft 2010 –80 ק"ג מקום שני
אליפויות ופרסים > מואי טאי

הפדרציה הבינלאומית של חובבים מואיתאי
מדליית זהב באליפות רוסיה IFMA 2008
מדליית זהב באליפות רוסיה IFMA 2009
מדליית זהב באליפות אירופה IFMA 2009
מדליית זהב באליפות רוסיה IFMA 2010
מדליית זהב באליפות אירופה IFMA 2010 -81 ק"ג
מדליית זהב באליפות העולם IFMA 2010 -81 ק"ג
מדליית זהב באליפות רוסיה 2011 IFMA -86 ק"ג
מדליית כסף באליפות אירופה IFMA 2011 -86 ק"ג
מדליית זהב באליפות העולם IFMA 2011 -81 ק"ג
מדליית זהב של אליפות אירופה IFMA 2012
מדליית זהב באליפות העולם IFMA 2012 -86 ק"ג
מדליית זהב באליפות רוסיה 2013 IFMA -91 ק"ג
מדליית זהב באליפות העולם IFMA 2015 -91 ק"ג
גביע מואי תאי הרוסי
מדליית זהב של גביע מואי תאילנדי הרוסי 2009
זוכה מדליית זהב של גביע מואי תאילנדי הרוסי 2010
זוכה מדליית זהב של גביע מואי תאילנדי הרוסי 2011
משחקי קרב עולמיים
מדליית כסף במשחקי קרב עולמיים 2010 -81 ק"ג מואי תאי
מדליית זהב במשחקי קרב עולמיים 2013 -91 ק"ג מואי תאי
מועצת המואי תאי העולמית
WMC אירופאי חצי כבד (-82.55 ק"ג) - אליפות
WMC World משקל כבד (-95.0 ק"ג) - אליפות
הערות שוליים

↑  Iskenderov, Parviz (5 בספטמבר 2021). "Alex Pereira drops title in rematch against Artem Vakhitov at GLORY 78". FIGHTMAG. {{cite news}}:  (עזרה)
↑  "Fighter - Artem Vakhitov Profile". Gloryworldseries.com. נבדק ב-2016-05-05.
↑  "Федерация тайского бокса России Russiamuaythai: Сообщения". Ironworld.ru. נבדק ב-2016-05-05.
↑  "Mike Miles Muay Thai & Kickboxing YYC". אורכב מ-המקור ב-2016-06-03. נבדק ב-2014-01-19.
↑  "Names of the semifinalists in Muay Thai were revealed - World Combat Games". אורכב מ-המקור ב-27 בינואר 2014. נבדק ב-19 בינואר 2014. {{cite web}}:  (עזרה)
↑  "Russians and Thais will compete for most gold medals in Muaythai - World Combat Games". אורכב מ-המקור ב-1 בפברואר 2014. נבדק ב-19 בינואר 2014. {{cite web}}:  (עזרה)
↑  "Muaythai Semi Finals a Huge Success / Sportaccord news". אורכב מ-המקור ב-2 בפברואר 2014. נבדק ב-19 בינואר 2014. {{cite web}}:  (עזרה)
↑  "IFMA Finals bring the House Down / Sportaccord news". אורכב מ-המקור ב-2 בפברואר 2014. נבדק ב-19 בינואר 2014. {{cite web}}:  (עזרה)
↑  "WORLD COMBAT GAMES: gold medals for Andrei KULEBIN and Artem LEVIN". Muaythaitv.com. 2013-10-25. אורכב מ-המקור ב-2020-01-12. נבדק ב-2016-05-05.
↑  "World Muaythai Council". אורכב מ-המקור ב-2019-09-13. נבדק ב-2014-01-19.
↑  "Glory 9 Results and Recap: Tyrone Spong Wins Light Heavyweight Tournament ~ Muay Thai Authority". אורכב מ-המקור ב-27 ביוני 2013. נבדק ב-24 ביוני 2013. {{cite web}}:  (עזרה)
↑  "GLORY 9 Results and Review: Tyrone Spong Wins Light Heavyweight Tournament, Ghita Dominates Guidon | FSA - FightSport Asia". אורכב מ-המקור ב-12 באוגוסט 2013. נבדק ב-24 ביוני 2013. {{cite web}}:  (עזרה)
↑  Dave Walsh (באפריל 2019). "GLORY 9 New York Live Results and Updates". LiverKick.com. {{cite web}}:  (עזרה)
↑  "Artem Vakhitov, the last man to beat Alex Pereira in kickboxing, books MMA debut". MMA Fighting. 2023-04-30. נבדק ב-2023-05-01.
↑  Pekios, Craig (11 ביוני 2023). "Video – Ex-GLORY Kickboxing champion Artem Vakhitov suffers dislocated elbow in MMA debut". lowkickmma.com. נבדק ב-11 ביוני 2023. {{cite web}}:  (עזרה)
↑  "Левин и Вахитов стали лучшими на чемпионате мира по тайскому боксу". kemerovo.bezformata.com. נבדק ב-26 בדצמבר 2022. {{cite web}}:  (עזרה)
↑  "Тай-боксер Артем Вахитов рассказал о своей победе на чемпионате страны". kuzbass.aif.ru. 27 באוגוסט 2013. נבדק ב-26 בדצמבר 2022. {{cite web}}:  (עזרה)
↑  "(VIDEO) Vakhitov, Herasimchuk, Valent i Shevchenko svjetski prvaci u tajlandskom boksu". fight.hr. נבדק ב-26 בדצמבר 2022. {{cite web}}:  (עזרה)
↑  "Сборная России по тайскому боксу – первая на Всемирных Играх боевых искусств". namt-boxing.ru. 25 באוקטובר 2013. נבדק ב-26 בדצמבר 2022. {{cite web}}:  (עזרה)
נילי בלאק

נילי בלאק (באנגלית: Nili Block) היא אמנית לחימה ישראלית, אלופת העולם באגרוף תאילנדי בשנים 2013, 2014, 2016, 2017, 2018 ו-2019, אלופת העולם בקיקבוקס לשנת 2015, אלופת אירופה באגרוף תאילנדי בשנים 2016, 2017 ו-2018, וזוכת מדליית כסף במשחקי העולם בברמינגאהם, אלבמה 2022.
ביוגרפיה

בלאק נולדה בבולטימור שבארצות הברית למשפחה יהודית חרדית-לאומית. בשנת 1996. בהיותה בת שנתיים עלתה משפחתה עמה לישראל והשתקעה בבית שמש. בגיל 10 החלה להתאמן בקיקבוקס, בכדורגל, בכדורסל ובפוטבול דגלים. בגיל 11, כשהוריה התגרשו ואמה יצאה בשאלה, בלאק מצאה לדבריה באמנויות הלחימה מקום מפלט והחלה להתמיד בהן. בגיל 12 החלה להתחרות בענף. למדה באולפנת "נגה" בבית שמש. בגיל 18 החלה להתחרות בטורנירים ברחבי העולם. בשירותה הצבאי הוכרה כספורטאית מצטיינת וסיימה אותו ביולי 2015.
קריירה מקצועית

בשנת 2013 השתתפה באליפות העולם באגרוף תאילנדי של התאחדות IFMA, שהתקיימה בחרקוב, אוקראינה, וזכתה בתואר אלופת העולם.
ב-28 בספטמבר 2014 הגנה על התואר כשזכתה באליפות העולם לאגרוף תאילנדי שהתקיימה בקרקוב, פולין.
ב-31 באוקטובר 2015 השתתפה בתחרות אליפות העולם בקיקבוקס שנערכה בבלגרד סרביה, הביסה בגמר את המתמודדת הקרואטית, מריה מלינקה, וזכתה באליפות העולם בקיקבוקס.
ב-28 במאי 2016 השתתפה בתחרות אליפות אירופה באגרוף תאילנדי שהתקיימה בשוודיה. בלאק העפילה לגמר, ניצחה את המתמודדת האוקראינית אירנה צ'רנובה, וזכתה בתואר אלופת אירופה באגרוף תאילנדי. בכך הבטיחה את מקומה במשחקים העולמיים שהתקיימו בפולין בשנת 2017 (Israel at the 2017 World Games). לאחר הזכייה, נשיא התאחדות אילת, אריק קפלן, טען כי בלאק היא אחת מספורטאיות העלית הגדולות של ישראל.
ב-26 בנובמבר 2016 זכתה בלאק בגביע העולם בתחרות לאגרוף תאילנדי שנערכה בקאזאן, רוסיה. בלאק זכתה בזהב לאחר שניצחה בקרב הגמר את המתמודדת הצרפתייה, אנלה אנגרלי.
במאי 2017 זכתה בפעם הרביעית באליפות העולם באגרוף תאילנדי לאחר שהביסה את הלוחמת הרוסייה אנסטסיה נפיאנידי בסיבוב השלישי. ביולי 2017 זכתה במדליית ארד במשחקי העולם.
באוקטובר 2017 זכתה במדליית זהב באליפות אירופה באגרוף תאילנדי שהתקיימה בפריז.
במאי 2018 זכתה במדליית זהב באליפות העולם באגרוף תאילנדי שהתקיימה במקסיקו. ביולי 2018 זכתה במדליית זהב באליפות אירופה באגרוף תאילנדי שהתקיימה בפראג.
ביולי 2019 זכתה בפעם הרביעית ברציפות באליפות העולם באגרוף תאילנדי באליפות שנערכה בבנגקוק, תאילנד.
בנובמבר 2020, נפצעה קשה ברגלה במהלך אימון, בינואר 2021 עברה ניתוח, ומאז שיקמה את עצמה ונערכה להתחרות בשנת 2022, ב-UFC.
ביולי 2022 במשחקי העולם בברמינגהאם אלבאמה זכתה במדליית הכסף, לאחר קרב צמוד בו נוצחה על ידי צ'רסלי מנר (ארצות הברית), בתוצאה 30-27.
הישגים והוקרה

אלופת העולם באגרוף תאילנדי לשנת 2013
אלופת העולם באגרוף תאילנדי לשנת 2014
אלופת העולם בקיקבוקס לשנת 2015
זוכת פרס ספורטאית השנה בטקס פרס הספורט הישראלי לשנת 2015 מטעם משרד התרבות והספורט
נבחרה לאחת מ-100 היהודים המשפיעים בעולם היהודי לשנת 2015 - עיתון "אלגמיינר" (Algemeiner Journal). הפרס ניתן במרץ 2016
בינואר 2016 זכתה בלאק בפרס ספורטאית השנה בקטגוריית ענפי הספורט שאינם אולימפיים בטקס פרסי הספורט הישראלי מטעם משרד התרבות והספורט.
אלופת אירופה באגרוף תאילנדי לשנת 2016
אלופת העולם באגרוף תאילנדי לשנת 2017
אלופת אירופה באגרוף תאילנדי לשנת 2017
אלופת העולם באגרוף תאילנדי לשנת 2018
אלופת אירופה באגרוף תאילנדי לשנת 2018
אלופת העולם באגרוף תאילנדי לשנת 2019
סגנית משחקי העולם באגרוף תאילנדי לשנת 2022 (ברמינגהאם אלבמה)
ראו גם

שרה אברהם
קיקבוקס
אגרוף תאילנדי
הערות שוליים

↑  תומר גנור, איגרוף תאילנדי: זהב לנילי בלאק באליפות אירופה, באתר ynet, 21 באוקטובר 2017
↑  שירי אלג'ם, ‏נילי בלאק היא אלופת העולם באגרוף תאילנדי, באתר ערוץ הספורט, 28 ביולי 2019
↑  נילי בלאק רוצה להיות אלופת ה-UFC: "מוכנה להקריב עבור החלום הזה", באתר ynet, 24 במאי 2021
↑  כסף לנילי בלאק, ישראל סיימה את משחקי העולם עם 14 מדליות, באתר וואלה, 18 ביולי 2022
מאט זוקרי

| --- | --- |

 לידה:  20 במאי 1977 (בן 47) מנצ'סטר, ארצות הברית 
 שם לידה:  Matthew Charles Czuchry 
 מדינה:  ארצות הברית 
 תקופת הפעילות:  מ-2000
 מקום לימודים:  מכללת צ'ארלסטון
 בן או בת זוג:  קייט בוסוורת' (2000–2002) 
 http://mattczuchryofficial.com
 פרופיל ב-IMDb
 
מת'יו צ'ארלס זוקרי (באנגלית: Matthew Charles Czuchry: נולד ב-20 במאי 1977) הוא שחקן אמריקאי. הוא ידוע בתפקידיו בתור לוגן הנטסברגר בסדרת הטלוויזיה "בנות גילמור" (2007-2004), בתור קארי אגוס בסדרת הדרמה "האישה הטובה" (2009–2016) מ-2018 עד 2023 שיחק בתפקיד ד"ר קונרד הוקינס בסדרת הדרמה הרפואית "המתמחה".
ביוגרפיה

זוקרי נולד במנצ'סטר, ניו המפשייר, וגדל בג'ונסון סיטי, טנסי. אביו, אנדרו זוקרי, הוא פרופסור באוניברסיטת מזרח טנסי, ואמו סנדרה היא עקרת בית. יש לו שני אחים ואחות.
זוקרי סיים בהצטיינות בשנת 1999 את מכללת צ'ארלסטון עם תואר ראשון באמנות, בהיסטוריה ומדעי המדינה.
קריירה

זוקרי למד בקורס תיאטרון אחד בקולג', והמרצה שלו עודד אותו לשנות את המגמה שבחר לדרמה. במהלך תפקידו הראשון בסדרה "אמריקאים צעירים" הוא פגש את קייט בוסוורת', איתה ניהל מערכת יחסים בין השנים 2000–2002. הסדרה ירדה לאחר עונה אחת. הוא שיחק בכמה תפקידי אורח בסדרות הטלוויזיה "זרוקים ויורמים", "המין השני", "הרקיע השביעי", "הפרקליטים" ו"ורוניקה מארס".
בסוף 2004 לוהק לעונה החמישית של סדרת הדרמה-קומית המצליחה "בנות גילמור" בדמותו של לוגן הנטסברגר, בן זוגה של רורי בזמן לימודיהם באוניברסיטה, ובן למשפחה עשירה וידועה, שעשתה את הונה מהעיתונות כתובה. בעוד דמותו הייתה משנית בעונה החמישית, הוא קיבל קרדיט של שחקן ראשי בעונות 7-6 שעלו בשנים שלאחר מכן.
בין ה-11 בספטמבר ל-28 באוקטובר 2007, הופיע זוקרי לצד כריסטין לאטי במחזה "Third" מאת המחזאית זוכת פרס טוני ופרס פוליצר – וונדי וסרשטיין ב-"Geffen Playhouse".
בשנת 2009 הוא שיחק בתפקיד הראשי בעיבוד הקולנועי לספרו של טאקר מקס "I Hope They Serve Beer in Hell".
בין השנים 2009 ל-2016, גילם את עורך הדין קרי אגוס בסדרת הדרמה של CBS "האישה הטובה". הוא גם שב לגלם את דמותו של לוגן הנטסברגר במיני-סדרת האיחוד של נטפליקס "בנות גילמור: שנה בחייהן" בשנת 2016.
זוקרי שיחק בתפקיד ראשי בסדרת הדרמה הרפואית של רשת פוקס "המתמחה", שהוקרנה לראשונה ב־21 בינואר 2018. הוא מגלם את דמותו של ד"ר קונרד הוקינס. הסדרה חודשה לעונה שנייה ב־7 במאי 2018 ולעונה שלישית ב־25 במרץ 2019. ב-16 במאי 2022 חודשה הסדרה לעונה שישית אשר עלתה לשידור ב-20 בספטמבר 2022.
חיים אישיים

במהלך צילומי הסדרה "Young Americans" הכיר את השחקנית קייט בוסוורת', איתה ניהל מערכת יחסים בין השנים 2000–2002.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | תן סטירה לצרפתייה | קייל פולר |  |
| 2002 | עכבישים נגד אנשים | בראט |  |
| 2002 | A Midsummer Night's Rave | אוון |  |
| 2003 | לשחות נגד הזרם | מוריס בירד השלישי |  |
| 2004 | Em & Me | צ'ייס |  |
| 2009 | I Hope They Serve Beer in Hell | טאקר מקס (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | זרוקים ויורמים | נער מתבגר | פרק: "We've Got Spirit" |
| 2000 | המין השני | קורט | פרק: "The Field Trip Episode" |
| 2000 | Young Americans | שון מק'גרייל | 5 פרקים |
| 2002 | הפרקליטים | סקיפ היימן | פרק: "Fire Proof" |
| 2002 | הרקיע השביעי | קארל | פרק: "A Cry for Help" |
| 2003 | ג'ייק 2.0 | דארין מטקאלף | פרק: "The Tech" |
| 2003–2004 | האק | ג'יימי פארל | 12 פרקים |
| 2004–2007 | בנות גילמור | לוגן הנטסברגר | תפקיד חוזר (עונה 5) תפקיד ראשי (עונות 7–6); 59 פרקים |
| 2006 | ליגת הצדק | ברייניאק 5 | דיבוב; פרק: "Far From Home" |
| 2006 | ורוניקה מארס | צ'רלי סטון | פרק: "Charlie Don't Surf" |
| 2008 | אורות ליל שישי | כריס קנדי | 4 פרקים |
| 2009–2016 | האישה הטובה | קארי אגוס | תפקיד ראשי (7 עונות); 156 פרקים |
| 2010 | The 19th Wife | ג'ורדן | סרט טלוויזיה של Lifetime |
| 2016 | בנות גילמור: שנה בחייהן | לוגן הנטסברגר | 4 פרקים |
| 2018–2023 | המתמחה | ד"ר קונרד הוקינס | תפקיד ראשי (6 עונות); 107 פרקים |
| 2023–2024 | אימה אמריקאית: רגישות גבוהה | דקסטר הארדינג | תפקיד ראשי; 9 פרקים |
הערות שוליים

1 2  "Matt Czuchry". buddyTV. אורכב מ-המקור ב-28 ביולי 2012. נבדק ב-10 באוקטובר 2010. {{cite web}}:  (עזרה)
↑  Yuan, Jada (8 בפברואר 2011). "The Good Wife's Matt Czuchry on Cary's Sex Life and How to Pronounce His Last Name". Vulture. נבדק ב-21 בפברואר 2011. {{cite news}}:  (עזרה)
↑  "Kate Bosworth Biography". People. נבדק ב-14 במאי 2010. {{cite web}}:  (עזרה)
↑  Holden, Stephen (24 בספטמבר 2009). "Matt Czuchry as a Beery, Bantering Tucker Max". The New York Times. נבדק ב-5 בדצמבר 2019. {{cite web}}:  (עזרה)
↑  Ratledge, Ingela (3 במאי 2011). "A Day Out with the Good Wife's Matt Czuchry". tvguide.com. נבדק ב-15 במאי 2011. {{cite news}}:  (עזרה)
↑  Cusumano, Katherine (4 בפברואר 2016). "'Gilmore Girls' Star Matt Czuchry Joins Revival Series, Which Is Huge News For Rory/Logan 'Shippers". Bustle. נבדק ב-3 במרץ 2017. {{cite news}}:  (עזרה)
↑  Pederson, Erik (21 בנובמבר 2017). "'LA To Vegas' & 'The Resident' Get Premiere Dates On Fox". Deadline. נבדק ב-2 בפברואר 2018. {{cite web}}:  (עזרה)
↑  Ausiello, Michael (2018-05-07). "The Resident Renewed for Season 2". TVLine (באנגלית). נבדק ב-2019-11-08.
↑  Roots, Kimberly (2019-03-25). "The Resident Renewed for Season 3". TVLine (באנגלית). נבדק ב-2019-11-08.
| --- | --- |
בקרת זהויות :  BNE: XX5261545  BnF: cb16527472x (data)  GND: 143916874  ISNI: 0000 0001 2124 335X  LCCN: no2007152366  NLK: KAC2020M6848  NTA: 381191915  SUDOC: 174733593  VIAF: 24395623   WorldCat (עם VIAF): 24395623
אטמוספירת כדור הארץ

מבט מן החלל על השכבות העליונות של האטמוספירה של כדור הארץ
הספקטרום האלקטרומגנטי, כפי שמבוטא ביכולת כניסה באטמוספירת כדור הארץ (סרגל עליון Y N )
אטמוספירת כדור הארץ (בעברית: אווירת כדור הארץ) היא שכבת גז המקיפה את כוכב הלכת כדור הארץ.
האטמוספירה מאפשרת את החיים על פני כדור הארץ בכך שהיא סופגת את מרבית הקרינה האולטרה סגולה המגיעה מהשמש וגורמת למיתון הבדלי הטמפרטורה בין היום והלילה. בערך 75% מגזי האטמוספירה נמצאים בגובה של עד 11.3 קילומטר מעל גובה פני הים. שינויים באטמוספירה גורמים לשינויים באקלים ובמזג האוויר.